Orgasmu

L'orgasmu (del griegu ὀργασμός, orgasmós)​ es la decarga dela tensión sessual acumulá duranti el ciclu dela respuesta sessual, resultandu en contracionis muscularis rítmicas ena región pélvica caracterizás pol prazel sessual.​​​ Esprimentau por ombris i mugeris, los orgasmus son controlaus pol sistema niervosu involuntariu o utónomu. Amenúu s'asocian con sotras acionis involuntarias, encruyendu espasmus muscularis en múltiplis áreas del cuerpu.​ L'orgasmu está atijau cona liberación delas neurohormonas, ossitocina i prolactina, assín comu las endorfinas.

Los orgasmus umanus generalmenti resultan dela estimulación sessual física del peni enos ombris (normalmenti acompañandu ala eyaculación), i del clítori enas mugeris.​​​ L'estimulación sessual puei sel por práctica propia (masturbación) o con una pareja sessual (relacionis sessualis con penetración o sin penetración, o sotra actividá sessual).

Enos ombris l'orgasmu sueli dil acompañau dela eyaculación i es seguíu dun periodu refractariu nel que no puein tenel más orgasmus. Enque s'aceta generalmenti que las mugeris no esprimentan periodu refractariu (pudiendu esprimental múltiplis orgasmus, imediatamenti endespués del primeru),​ angunas huentis declaran que tantu ombris comu mugeris tienin periodu refractariu, ya que las mugeris tamién tendrían un períodu tras l'orgasmu nel que más estimulación no produci citación.Daniel L. Schacter, Daniel T. Gilbert, Daniel M. Wegner, Psychology, Macmillan Publishers, 2010, p. 336. Consultau el 10 de noviembri de 2012
 Referencias 

Categoría:Sessualidá